Exqrch/javanese-Komodo-pixelgpt huggingface dataset:
William punika tiyang Inggris kapisan ingkang njelajah utawi damel peta pérangan-pérangan New Holland (Australia) lan Pulo Papua
Tiyang punika ingkang kapisan ngubengi donya kaping tiga
Diana lan Michael Preston, wonten ing karyanipun "A Pirate of Exquisite Mind" "(Bajak laut kanthi polo cemerlang)" ngandharaken bilih William Dampier punika petualang-panjelajah samodra paling hebat
Ing antawisipun pendhèrèkipun Elizabeth (ingkang kawéntar punika Sir Francis Drake lan Sir Walter Raleigh) ugi James Cook
Tiyang mau naté pikantuk jejuluk ilmuwan alam, Alex George, minangka "sejarawan alam Australia kapisan"
William Dampier punika nglayar kaping pisan nalika taksih enèm kanthi umur taksih welasan taun, ngliwati Samodra Atlantik dumugi ing Newfoundland ngginakaken bahtera saudagar lan pelayaranipun ingkang kaping kalih dhateng Pulo Jawa
William Dampier nggabung ing Angkatan Laut Britania Raya nalika taun 1673 ugi ndhèrèk ing kalih paperangan Schooneveld ing wulan Juni taun mau
Tugasipun langkung sekedhap amargi lelara saéngga Dampier kondur marang Inggris kanggé usada
Pinten sasi kapungkur banjur William Dampier usaha ing manéka warna kados ta pangelola kebon ing Jamaika, pembalakan kayu ing Meksiko, sadèrèngipun nggabung ing èkspedisi playaran sanèsipun
Nalika taun 1679 William Dampier nggabung bajak laut Kaptèn Bartholomew Sharp ing Spanyol Besar Amérika Tengah
Kaping kalih dugi ing Pasisir Campeche
Pérangan mau mbeta Dampier ing pengitaran kapisan
Ing taun 1679 William Dampier ndhèrèk nggabung ing satunggaling panyerbuan ngliwati Tanah Genting Darién ing Panama lan nyekel bahtera Spanyol ing pasisir Pasifik ing pérangan tanah genting mau.
Taman Hyde, Sydney Taman Hyde punika satunggaling taman ageng ingkang wonten ing Sydney, New South Wales, Australia
Taman Hyde utawi kawentar kanthi Basa Inggris "Hyde Park" punika mapan wonten ing sisih wétan distrik bisnis pusat Sydney
Punika kalebet taman paling kidul ing jaringan taman ing wonten ing sedawaning saking lor tumuju pasisir Port jackson "(Sydney Harbour)"
Mbentuk bujur sangkar sembarang, pasagi ing ujung kidul, lan bunder ing ujung lor
Ing sisih kulon winatesan kaliyan ELizabeth Street, ing sisih wétan winatesan kaliyan College Street, ing sisih lor kaliyan Park Street ingkang mbentang wétan-kulon
Taman Hyde punika kalebet taman ingkang paling tuwa ing Australia
Amargi taman punika sampun wonten wiwit saking taun 1810
Taman Hyde piyambak kapérang dados kalih pérangan, inggih punika pérangan kidul lan lor
Ing pérangan lor punika wonten Grojogan Archibald ingkang dados ikon saking Taman Hyde punika
Wonten ing mriki wonten manéka téma taman ingkang saged dados inspirasi kados Taman Sandringham lan Taman Nagoya
Déné ingkang sisih kidul punika wonten grojogan ageng ing tengahing kolam ingkang wiyar sanget kanthi rerenggan patung wonten ing nginggilipun
Kajawi punika wonten ugi Wangunan Memorial ANZAC utawi "ANZAC Memorial Building" lan pusat pengunjung ingkang kebak kaliyan komponèn sajarah Asutralia lan mliginipun kutha Sydney
Amargi ngandhut unsur sajarah lan dados taman paling wiyar ingkang kathah wisatawanipun, Taman Hyde Sydney punika asring dipun-ginakaken kanggé pagelaran acara utawi festival Sydney
Maneka acara kabudayan ingkang naté dipungelar wonten ing Taman Hyde Sydney punika kados ta "Sydney Festival", "Australia Day", "ANZAC Day", lan "The Food and Wine Fair"
Pérangan tengah Taman Hyde punika "Archibald Fountain" utawi toya mancur Archibald
Toya mancur punika dipunrancang déning François Sicard lan dipunsumbang déning J.F
Archibald ing taun 1932 kanggé ngregani konstribusi Australia ing Perang Dunia I wonten ing Perancis
Ing ujung lor ugi wonten Taman Nagoya ingkang wonten papan catur raksasa lan lawang kanggé mlebet dhateng Stasiun Kréta St
Ing sakiduling taman punika ANZAC War Memorial ing sawingingkingipun "Lake of Reflections" lan lawang kanggé mlebet dhateng Musiyum Stasiun Keréta
Satunggaling monumen kanthi isi senjata 104 militèr saking kapal rringal Jerman SMS Emdem madeg wonten ing lawang mlebet taman ing Oxford Street.
WOSM WOSM singkatan saka World Organization of the Scout Movement ya iku organisasi internasional non-pamaréntahan kang ngayomi obahan kepandhuan sadonya
WOSM ngadheg ing taun 1920, lan duwé kantor pusat ing Jenewa, Switserlan
Anane WOSM uga ora bisa dipisahake saka kancane Asosiasi Kepandhuan Putri Sadonya utawa "World Association of Girl Guides and Girl Scouts" kang disingkat WAGGGS
Tujuane WOSM ya iku ngewenehi pendhidhikan kanggo nom-noman mawa sistim aji dhedhasar Satya Pramuka lan Dharma Pramuka, supaya saben wong duwé peran kontstruktif ing masarakat saéngga bisa mbyantu yasa donya kang luwih apik
Mawa organisasi internasional, WOSM diatur dhedhasar region, konferènsi, komite lan biro
Konferensi Kepandhuan Sadonya utawa luwih misuwur diarani "The World Scout Conference" (WSC) ya iku pepanggihan kang ajeg dianakake saben telung taun pisan lan ditekani déning kabèh organisasi lan asosiasi kepandhuan sadonya
Pepanggihan iki duwé ancas kanggo ngorodinasi kabèh sesuluh kepandhuan saka saben nagara kelebu mbasa tujuan lan prinsip-prinsip Organisasi Kepandhuan Dunia lan kamardikan saka pulitik saben organisasi utawa Asosiasi anggotane.
Timbuktu Timbuktu (Koyra Chiini: "Tumbutu", Basa Prancis: "Tombouctou") punika satunggaling kutha ingkang wonten ing Mali, Afrika Kulon
Kutha punika dalem saking Universitas Sankore lan madrasah sanèspun
Kajawi punika kutha punika dados pusating panyebaran agami Islam wonten ing Afrika nalika abad kaping 15 lan abad kaping 16
Masjid mliginipun Djingareyber, Sankore, lan Sidi Yahya
Monumen mau sapunika ing sangandhaping ancaman saking "desertifikasi"
Papan géografisipun ndadosaken papan pepanggihaken kanggé populasi Afrika ing sekitaripun lan suku Berber ingkang nomaden ugi tiyang Arab saking lèr
Kutha punika dipun-nggeni déning suku Songhay, Tuareg, Fulani, lan Moor
Kutha punika asring dipunandharaken bilih caket kaliyan Kali Niger, nanging kasunyatanipun mapan 15 km lor kali punika
Kutha Timbuktu ugi wonten ing tlatah persimpangan perdagangan Trans-Sahara, saking kulon mangetan, dumugi lor mangidul
Kajawi punika ing kutha mau dados papan kanggé nyaluraken uyah utawi sarem saking Taoudenni
Timbuktu utawi Tomboctou ingkang ateges "sugih" punika kala rumiyin kawéntar kanthi jejuluk "mutiara padang pasir"
Ing mriku Sultan Mansa Musa, raja saking karajan Mali sesarengan kaliyan 8 èwu bala lan 60 pangendara ingkang nitih 15 èwu unta ngaso sadèrèngipun kondur dhateng pusat kutha
Timbuktu punika jumeneng déning suku Tuareg nalika wiwitan abad kaping 10
Miturut etimologi populer, "tin" punika ateges "papan", déné "buktu" punika nama saking wanita sepuh Mali ingkang lurus manahipun lan naté manggon wonten ing tlatah mau
Satunggaling suku Tuareg ingkang manggihaken tlatah ingkang dipunwastani Timbuktu lajeng nggabung dhateng Karajan Mali ing pungkasan abad kaping 13
Sultan Mansa Musa mbangung menara kanggé Masjid Terbesar Jingerebir "(Jami' al Kabir)" lan papan kanggé ngaso raja, Madugu ingkang sapunika boten katingal tilasipun
Kutha ingkang gadhah gabungan antawisipun budaya Arab lan budaya Afrika punika gadhah gerbang ingkang sinerat mawi ayat Al Quran
Masjid-masjid ugi nyebar ing mriku, suku-suku ingkang wonten ing mriku ugi gesang kanthi bagya ing ikatan akidah Islam
Kajawi punika Timbuktu wonten ing abad kaping 16 kawéntar mendominasi perdagangan ing Afrika.
Wong Indho Tiyang Indho utawi kaum Indho (singedan saking nama ing basa Walanda, Indo-Europeaan, "Éropa-Hindia") inggih punika kelompok etnik Mestizo ingkang wonten (utawi naté wonten) ing Hindia-Walanda/Indonésia lan sapunika dados kelompok etnik minoritas ingkang paling ageng ing Walanda
Kelompok ètnis punika gadhah ciri-ciri saking saminipun asal-usul rasial, status legal, lan kultural
Kaum Indo minangka keturunan campuran antawisipun tiyang saking etnik tartamtu ing Éropa (utaminipuna Walanda, nanging ugi Jerman, Bèlgi, lan Prancis/Huguenot) kanthi fenotipe Éropa lan tiyang saking etnik non-Éropa tartamtu ing Hindia-Walanda/Indonésia
Kanthi hukum, sapérangan ageng gadhah status minangka warga Éropa ing Hindia-Walanda ("Europeanen")
Para kaum indo njunjung aji-aji budaya Éropa (mliginipun Walanda) kanthi kathah prabawa lokal Indonésia ing derajat tartamtu wonten ing pagesangan saben dintenipun
Éwadéné makaten, ing salebeting kelompok etnik punika dipunlebetaken ugi tiyang Éropa ingkang rawuh lan netep sawatawis wekdal ingkang lumayan dangu ing Indonésia utawi mijil ing Indonésia, amargi ingn antawisipun kalangan kaum keturunan campuran piyambak wonten jarak fenotipe ingkang jembar, saéngga faktor penampilan boten saged dipundadosaken satunggaling watesan tumrap kelompok etnik punika
Kelompok keturunan campuran inggih punika sinten kemawon ingkang biyasa dipunkenal minangka tiyang "Indo", "Mesties" (Bld.), utawi "Mestizos" (Port.), déné ingkang "darah murni" Éropa dipunkenal minangka "totok" (Mel.), "blijvers" (Bld.), utawi kreol
Perang Dunia Kedua lan sasampunipun dados titik wiwitanipun diaspora tumrap para kaum indo, saéngga sapunika keturunan kaum indo kathah dipunpanggihi ing Walanda, Indonésia, Amérika Sarékat (AS), Australia, Selandia Baru, Kanada, sarta sapérangan nagara sanèsipun
Ing Walanda, kaum Indo sapunika dipunanggep minangka kelompok minoritas ingkangn paling ageng (total cacahipun antawis 500.000 tiyangt)
Kaum punika dipunkenal kanthi manéka istilah, kados ta Indisch Nederlander utawi Indisch kemawon
Kanthi budaya para kaum indo gegayutan caket kaliyan kelompok etnik Maluku ing Walanda
Ing Amérika Sarékat dipunkenal minangka Dutch Indonésian utawiIndonésian Dutch lan kathah-kathahipun dumunung ing wewengkon California
Ing Indonésia piyambak cacahipun sakedhik lan kathah keturunanipun ingkang terintegrasi/melebur kaliyan manéka kelompok ètnis sanèsipun déné pakulinan kanthi migunakaken basa Walanda taksih dipun-ginakaken ing kulawarga saben dintenipun
Istilah "tiyang Indo" ing basa Indonésia wekdal punika ngalami sawijining éwah-éwahan teges lan dipun-ginakaken kanthi taksa (ambigu)
Wong Gayo Suku Gayo inggih punika salah sawijining suku bangsa ingkang dumunung ing pagunungan tengah Acèh ingkang cacahipun populasi kirang langkung antawis 85.000 jiwa
Suku Gayo kathahipun dumunung ing Kabupatèn Acèh Tengah (25%), Bener Meriah (25%), Gayo Lues (25%)
Suku Gayo sapérangan ageng gadhah agama Islam lan kaloka tangat dhumateng agamanipun
Suku Gayo migunakaken basa ingkang dipunwastani basa Gayo
Nalika abad ke-11, Karajan Linge dipundirikaken déning tiyang-tiyang Gayo nalika jaman papréntahan Sultan Makhdum Johan Berdaulat Mahmud Syah saking Kesultanan Perlak
Informasi punika dipunmangertosi saking katrangan Raja Uyem lan putranipun Raja Ranta inggih punika Raja Cik Bebesan lan saking Zainuddin inggih punika saking ratu-ratu Kejurun Bukit ingnkang kekalihipun naté nguwaosi minangka dados ratu ing jaman kolonial Walanda
Raja Linge I, dipunsebutaken gadhah 4 putra
Ingkang paling sepuh wanita ingkang nama Empu Beru utawi Datu Beru, ingkang sanèsipun Sebayak Lingga (Ali Syah), Meurah Johan (Johan Syah) lan Meurah Lingga (Malamsyah)
Sebayak Lingga lajeng ngranto ing tanah Karo lan ndamel sawijining nagari ing mrika, piyambakipun kaloka minangka Raja Lingga Sibayak
Meurah Johan ngembara ing Acèh Besar lan ugi yasa krajanipun ingkang nama Lam Krak utawi Lam Oeii utawi ingkang kaloka kanthi nama Lamuri utawi Kesultanan Lamuri
Punika ateges Kesultanan Lamuri ing nginggil dipunyasa déning Meurah Johan déné Meurah Lingga dumunung ing Linge, Gayo, ingkang salajengipun dados ratu Linge turun termurun
Meurah Silu migrasi ing laladan Pasai lan dados punggawa Kesultanan Daya ing Pasai
Meurah Mege piyambak kasarékaken ing Wih ni Rayang ing Lereng Keramil Paluh ing laladan Linge, Acèh Tengah
Dumugi sapunika taksih kajagi lan dipunhurmati déning masarakat
Panyebab migrasi boten dipunmangertosi
Nanging miturut riwayat dipuncariyosaken bilih Raja Linge langkung remen kaliyan putra ragilipun Meurah Mege
Saéngga damel putra-putranipun ingkang sanès langkung milih ngembara
Raja-ratu ing Sebayak Lingga Karo boten kadokumentasikaken
Nalika jaman Walanda, dipunangkat malih ratu-rajanipun nanging namung kalih jaman
Tiyang India-Indonésia Tiyang India-Indonésia punika tiyang Indonésia katurunan India
Wonten sapérangan golongan suku India-Indonésia ingkang sampun dangu dumunung ing Indonésia
Kelompok suku masarakat Tamil saking India Selatan kathah kapanggih ing laladan Sumatra Lor (Medan, Pematang Siantar, lsp)
Kathah saking golongan punika ingkang dipunrawuhaken déning pamarntah kolonial Inggris saperlu makarya ing pakebonan-pakebonan ingkang dipunbikak ing laladan mau
Marimutu Sinivasan salah satunggaling pengusaha India-Indonésia ingkang asalipun saking suku Tamil, ingkang mijil ing Sumatra Lor
Ing Jakarta, masarakat Tamil-Indonésia gadhah organisasi ingkang nama Indonésia Tamil Tamram ingkang éwah ing pelestarian basa lan budaya Tamil, yasa pangerten antawis tiyang India lan Indonésia, lan maringi kesempatan sinau kanggé anak-anak Tamil ing Indonésia saperlu sinau basa ibunipun
Kangge maksud mau, organisasi punika ngawontenaken kursus basa lan budaya mbagikaken literatur ing basa Tamil, ngawontenaken manéka kegiyatan, kados debat, drama, jogèd, lan musik, ngrawuhaken artis-artis kaloka saking India ing babagan jogèd, musik, drama, lsp
Kelompok suku masarakat Punjabi saking India Utara kathah dumunung ing kutha-kutha ageng ing Jawa, kados Jakarta, Bandung, Yogyakarta, Surabaya, lsp
Lan limrahipun gesang dados pedagang
Kathah ingkang gamanipun Sikh
Sapérangan tokoh ingkang misuwur saking masarakat punika kados ta Raam Punjabi, ratu sinétron Indonésia lan garwanipun, Rakhee Punjabi, H.S
Dillon, nimpuna ékonomi tetanèn
Pageasngan masarakat Indonésia keturunan India dipunkemas kanthi unik ing salebeting serial télévisi "Raj's Family" ing salah sawijining stasiun télévisi swasta
Sawijining tokoh Punjabi-Indonésia ingkang asring dipunlalekaken inggih punikaGurnam Singh, pelari maraton taun 1960-an ingkang dados pelari paling rikat Asia ing Asian Games 1962 ing Jakarta
Gurnam Singh asalipun ugi saking Sumatra Lor
Kajawi punikaa, ing Indonésia ugi wonten golongan suku masarakat Sindhi ingkang ugi kathah peranipun ing dunya dagang ing Indonésia
Umunipun ebah ing babagan indhustri garmen lan tekstil, tetedhan lan tetanèn, perfilman, intan permata lan batu-batu mulia
Masarakat Sindhi ing Indonésia gadhah organisasi sosial ingkang dipunsebut Gandhi Seva Loka ingkang kathah nyukani bantuan dhumateng komunitasipun piyambak, sarta ngawontenaken program tiyang sepuh asuh kanthi teratur
Organisasi punika ugi nulung kaum fakir-miskin ing kalangan masarakat ingkang langkung umum, mliginipun nalika ékonomi nagara dipunlandha krisis ingkang dangu
Ing aktivitas sosialipun, masarakat India-Indonésia yasa sekolah Gandhi International School ing Jakarta
Kajawi punika, wonten ugi sapérangan gurdwara, papan ngibadah masarakat Sikh, lan kuil Hindhu saperlu ngibadah ingkang gadhah agama Hindhu
Maneka golongan masarakat saking anak bawana India sampun rawuh ing kepulauan Indonésia wiwit jaman pra-sajarah
Ing Bali, tuladhanipun, manéka sisa keramik wiwit abad kapisan Masehi sampun kapanggihaken
Malah nama Indonésia piyambak asalipun saking basa latin Indus "India" lan basa Yunani nêsos "pulo" ingkang kanthi barès ateges 'Kepuloan India'
Wiwit abad kaping 4 lan kaping 5, prabawa budaya India dados langkung jelas
Basa Sanskerta dipun-ginakaken ing manéka prasasti
Nanging wiwit abad ke-7, huruf India samsaya jarang dipun-ginakaken kanggé nyerat basa-basa setempat ingkang sapunika sampung ngandhut kathah silihan boten namung saking basa Sanskerta, nanging ugi saking basa Prakerta lan basa-basa Dravida
Kajawi punika, masarakat pribumi Indonésia ugi wiwit mlebet agama-agama India, mliginipun Siwaisme lan Buda
Nanging wonten ugi ingkang mlebet Wisnuisme lan Tantrisme.
Dipunpitadosi ugi bilih manéka penduduk India ugi dumunung ing Indonésia, campur gaul lan asimiliasi kaliyan penduduk setempat, amargi nalika abad ke-9 wonten ing sawijining prasasti saking Jawa Tengah dipunsebutaken nama-nama manéka penduduk India (lan Asia Tenggara): "[...]ikang warga kilalan kling ārya singhala pandikiri drawiḍa campa kmir" […] (Brandes 1913:1021)
[...] warga sipil ingkang saged dipunmanfaataken inggih punika: tiyang-tiyang saking Kalinga (India Selatan),Arya (India Utara), Sri Lanka, tiyang-tiyang saking Pandikira, bangsa Dravida,Campa, lan Khmer […] Pungkasan, kanthi bangkitipun Islam, agama Islam dipunbekta ing Indonésia déning tiyang-tiyang Gujarat wiwit abad kaping 11, boten kanggé nggantosaken sistem-sistem keagamaan ingkang sampun wonten, nanging kanggé jangkepi
Warisan India ing Indonésia
Warisan agama Hindhu ingkang taksih wonten ing sapérangan papan ing Sumatera, Jawa, Bali, lan Kalimantan, minangka butinipun
Kisah epos Mahabharata lan kisah klasik Ramayana sampun dados péranganing pagesangan saben dinten kathah tiyang Indonésia
Kathah nama tiyang Indonésia ingkang migunakaken nama-nama India utawi Hindhu, déné boten ateges bilih piyambakipun gadhah agama Hindhu
Nama-nama kados "Yudhistira Adi Nugraha", "Bimo Nugroho", "Susilo Bambang Yudhoyono", sedayanipun nggambaraken prabawa India ingkang kiat sanget ing Indonésia
Kajawi punika ing sapérangan papan, katingal sisa-sisa keturunan masarakat India ingkang sampun nyampur kaliyan masarakat Indonésia
Nama-nama kulawraga (amarga) ing kalangan masarakat Batak Karo, kados Brahmana lan Gurusinga ingkang katingalipun saking nama-nama India, nedahaken warisan mau
Ing Jakarta wonten laladan ingkang dipunsukani nama Pekojan ing Jakarta Kota, lan Koja ing Jakarta Utara
Kekalih laladan punika rumiyin minangka pemukiman tiyang-tiyang India Muslim ingkang dipunsebut ugi tiyang Khoja
Umumipun asal saking laladan Cutch, Kathiawar lan Gujarat
Asalipun saking kasta Ksatria
Nalika abad kaping 14, komunitas punika mengalami éwahan ingkangn ageng nalika sawijining mubaligh Pèrsi, Pir Sadruddin, nyebaraken agama Islam ing papan punika lajeng nyukani nama "Khwaja", lan saking tembung punika dipunangsal tembung "khoja" utawi "koja"
"Khawaja" piyambak ateges "guru, tiyang ingkang dipunhurmati lan cekap beradab"
Prabawa India ing Masakan Indonésia
Prabawa India tumrap masakan nuswantara, saged dipunmangertosi saking gayutan antawis Kesultanan Mughal ing India kaliyan Acèh, antawis abad 15 dumugi abad 16
Maneka prabawa Mughal dipunduga saged kapanggih ing masakan ingkang pedhes lan kanthi santen
Wonten kalih pamanggih ingkang béda babagan asal-usul raos pedhes punika
Kapisan, sumber pedhes dipunsebutaken asalipun saking lombok ingkang dipunbekta déning bangsa Portugis ing Mughal, saéngga dumugi ing nuswantara
Kalih, tiyang India sajatosipun sampun kenal lombok, sadèrèngipun tiyang Portugis tumeka
Masakan Indonésia kanthi prabawa India, dipunduga wonten ing megana utawi cacahan sayur nangka, ingkang taksih saged kapanggih ing laladan Pekalongan, Wonosobo, lan Temanggung
Masakan punika wonten ing wewengkon-wewengkon ingkang minangka tilas laladan kraton Hindhu awal ing Jawa, inggih punika Kalingga
Papan ngibadah masarakat India-Indonésia
Ing ngandhap punika minangka papan-papan ngibadah masarakat India-Indonésia mliginipun ingkang agama Hindhu lan Sikh.
Fisika nuklir Fisika nuklir yaiku ngèlmu kang nyinaoni babagan inti atom, sarta owahing wujud ning inti atom
Ning fisika nuklir, tuladhané reaksi nuklir yaiku prosès nalika ana nuklei utawa partikel nuklir kang tubrukan, kanggo mroduksi kasil kang béda-béda saka kaanan sadurungé
Sajatiné ning prinsipe reaksi bisa nglibataké luwih saka rong partikel kang tubrukan, nanging kadadéan mau uga arang banget
Manawa partikel-partikel mau tabrakan lan misah tanpa owah (kejaba manawa ning level ènergi), prosès iki karan tabrakan lan dudu réaksi
Dikenal ana rong jinis réaksi nuklir, yaiku reaksi fusi nuklir lan réaksi fisi nuklir
Reaksi fusi nuklir yaiku reaksi peleburan rong artikel utawa luwih inti atom dadi atom anyar lan ngasilaké ènergi, uga diarani reaksi kang resik
Reaksi fisi nuklir yaiku reaksi pembelahan inti atom akibat tubrukan inti atom liyané, lan ngasilaké ènergi lan atom anyar kang kang massa luwih cilik, sarta radhiasi elektromagnetik
Reaksi fusi uga ngasilake radhiasi sunar alfa, beta lan gamma kang mbebayani banget kanggo manungsa
Tuladhané reaksi fusi nuklir yaiku reaksi kang kadadéan ning meh kabèh inti lintang ning dunya semesta
Senjata bom hidrogen uga manfangataké prinsip réaksi fusi kang dikendaleni
Tuladhané reaksi fisi yaiku ledakan senjata nuklir lan pembangkit listrik tenaga nuklir
Unsur kang sok digunakaké ning reaksi fisi nuklir yaiku Plutonium lan Uranium (Plutonium-239, Uranium-235), nanging ning reaksi fusi nuklir yaiku Lithium lan Hidrogen (kaya ta Lithium-6, Deuterium, Tritium).
Wong Banten Suku Banten, langkung pasipun Tiyang Banten minangka penduduk asli ingkang dumunung ing tilas laladan kekuasaan Kesultanan Banten ing njawi Parahiyangan, Cirebon lan Jakarta
Miturut sensus BPS taun 2000, suku Banten populasinipun 2,1% saking penduduk Indonésia
Tiyang Banten migunakaken basa Banten
Basa Banten inggih punika salah satunggaling dhialèk basa Sunda ingkang langkung celak kaliyan basa Sunda Kuna
Bedanipun tata basa antawisipun Basa Banten lan Basa Sunda amargi wewengkon Banten boten naté dados péranganing Kesultanan Mataram saéngga boten ngenal tataran alus lan alus sanget ingkang dipunkenalaken déning Mataram
Basa punika dipunlestantunaken salah satunggaling kanthi program berita "Beja ti Lembur" ing basa Banten ingkang dipunsiaraken déning giyaran télévisi lokal ing wewengkon Banten
Tembung Banten wonten sadèrèngipun jumenengipun Kesultanan Banten
Tembung punika dipun-ginakaken kanggé nyukani namasawijining kali lan laladan saklilingipun inggih punika Cibanten utawi Kali Banten
Rujukan kaserat pisanan babagan Banten saged kapanggih ing naskah Sunda Kuno Bujangga Manik ingkang nyebutaken nama-nama papan ing Banten lan sakanan kiringipun, kados makaten: tanggeran Labuhan Ratu
Ti kaler alas Panyawung, tanggeran na alas Banten
Itu ta na gunung (...)lèr, tanggeran alas Pamekser, nu awas ka Tanjak Barat